สวัสดีค่ะแฟนเพิ่งไปผ่าตัดหลอดเลือดหัวใจตีบ 1 เส้นมาเมื่อเดือนที่แล้วค่ะ หลังผ่าตัด มีอาการที่เจ็บหัวใจบ้าง เจ็บแปล๊บที่หน้าอกบ้าง ช่วงแรกมีอาการชาที่นิ้วก้อยขวาตลอดเวลา ไปหาแล้ว บอกว่าไม่น่าจะเกี่ยวกัน แต่ปัจจุบันมีอาการชาที่แขนขวาทั้งแขนตลอดเวลา เกิดจากอะไร และจะเป็นอะไรเพิ่มเติมหรือเปล่าคะ กลัวว่าจะตีบอีกเส้น และกลัวเป็น stroke นัดอีกทีเดือนหน้า ควรไปหาตามเวลานัด หรือควรไปหาก่อนหน้านั้นคะ
สวัสดีค่ะ อาการชาที่แขนอาจมีสาเหตุมาจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-ชาจากสาเหตุในสมองเช่นเส้นเลือดในสมองตีบไปบางตำแหน่ง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนโดยการแยกระหว่างชาจากปลายประสาทอักเสบหรือชาจากสาเหตุในสมองนั้น ต้องตรวจร่างกายทางระบบประสาทอื่นๆเพิ่มด้วย หรือถ้าเสี่ยงมาก คือเคยมีเส้นเลือดห้วใจหรือเส้นเลือดสมองตีบมาก่อน อาจจะต้องทำเอ็กซเรย์คอมพิวเตอร์สมองเพื่อให้ได้การวินิจฉัยค่ะถ้าตอนนี้ชาแบบชาหนาๆ เป็นตลอด เป็นข้างเดียว ควรรีบไปพบแพทย์ ไม่ต้องรอให้ถึงนัดค่ะ